Az elődöntőket 2004ben vezették be, és ekkor sikerült továbbjutniuk a döntőbe, ott azonban rekordmennyiségű 135 ponttal kevesebbet kaptak, mint pár nappal korábban. Ezután sorozatban nyolcszor kiestek az elődöntőben, ami rekordnak számít. Sőt 2011-ben az utolsó helyen végeztek, 1968 óta először. A sikertelen sorozatot Anouk 2013-as döntőben elért kilencedik helye törte meg. A siker a következő évben is folytatódott: az első elődöntő megnyerése után a döntő 2. helyén végeztek. 2015-ben azonban ismét kiestek az elődöntőben, viszont a következő három évben továbbjutottak, kétszer a 11. helyen végeztek utána pedig a 18. helyen. 2019-ben az országot képviselő Duncan Laurencenek 44 év után ismét sikerült győzelmet szerezni Hollandiának, így 2020-ban Hollandiában rendezték volna meg a dalfesztivált, azonban elmaradt a verseny a Covid19-pandémia miatt. A következő évben már ténylegesen Hollandia rendezte a versenyt.